open-index/open-wikipedia-markdown huggingface dataset:
600 Μούσα

Η **Μούσα (Musa)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,836. Ανακαλύφθηκε το 1906 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Τάουντον της Μασαχουσέτης, και πήρε το όνομά της από τις Μούσες της ελληνικής μυθολογίας.

## Φυσικά χαρακτηριστικά
Η μέση διάμετρος της Μούσας εκτιμάται σε 24,90 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,242. Η Μούσα περιστρέφεται γύρω από τον εαυτό της μία φορά κάθε 5 ώρες και 53 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μουσα
601 Νέρτους

Η **Νέρτους (Nerthus)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,65. Ανακαλύφθηκε το 1906 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από τη Νέρτους, θεά της γονιμότητας στη σκανδιναβική μυθολογία.

## Φυσικά χαρακτηριστικά
Η μέση διάμετρος της Νέρτους εκτιμάται σε 73,32 ± 2,4 χιλιόμετρα. Ο φασματικός τύπος της είναι **C** (ανθρακούχος) ή **X**, ενώ το άλβεδό της είναι 0,0454 ± 0,003.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Νερτους
602 Μαριάννα

Η **Μαριάννα (Marianna)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,344. Ανακαλύφθηκε το 1906 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Τάουντον της Μασαχουσέτης.

## Φυσικά χαρακτηριστικά
Η μέση διάμετρος της Μαριάννας εκτιμάται σε 124,72 ± 2,2 χιλιόμετρα. Ο φασματικός τύπος της είναι **C** (ανθρακούχος), ενώ το άλβεδό της είναι 0,0539. Η Μαριάννα περιστρέφεται γύρω από τον εαυτό της μία φορά κάθε 30 ώρες περίπου, μία πολύ μεγάλη περίοδος περιφοράς για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μαριαννα
603 Τιμάνδρα

Η **Τιμάνδρα (Timandra)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,925. Ανακαλύφθηκε το 1906 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Τάουντον της Μασαχουσέτης, και πήρε το όνομά της από την πριγκίπισσα Τιμάνδρα της Σπάρτης κατά την ελληνική μυθολογία.

## Φυσικά χαρακτηριστικά
Η μέση διάμετρος της Τιμάνδρας εκτιμάται σε 13,73 ± 0,9 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,1354. Είναι άγνωστο αν και με ποια περίοδο περιστρέφεται η Τιμάνδρα γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Τιμανδρα
Εσίρ

Οι **Εσίρ** ήταν οι κύριες θεότητες στη σκανδιναβική μυθολογία, μαζί με τους Βανίρ. Μετά τον πόλεμο μεταξύ τους, οι Βανίρ ενώθηκαν με τους Εσίρ, που τους πήραν αιχμαλώτους. Οι Εσίρ σχετίζονται συνήθως με τη δύναμη και τον πόλεμο. 

Οι Εσίρ είχαν το δώρο της αιώνιας νεότητας, την οποία αποκτούσαν τρώγοντας τα μήλα της Ιντούν. Ωστόσο, αν και δε γερνούσαν, μπορούσαν να πεθάνουν. Σύμφωνα με την παράδοση, οι περισσότεροι Εσίρ θα πεθάνουν κατά το Ράγκναροκ. 

## Λίστα θεοτήτων
* Μπαλντρ, θεός της ομορφιάς
* Φρίγκα, κύρια θεότητα, θεά του γάμου
* Χέιμνταλ, φύλακας των θεών
* Χοντ, τυφλός θεός του χειμώνα, αδερφός του Μπαλντρ
* Ιντούν, θεά της νεότητας
* Λόκι, ο κατεργάρης θεός, αδελφοποιητός με τον Όντιν
* Οντίν, θεός της σοφίας και του πολέμου
* Σιφ, σύζυγος του Θωρ
* Θωρ, θεός της μάχης και του κεραυνού
* Τυρ, θεός της ανδρείας και των μαχών, μονόχειρας 
* Ουλλρ, ο κυνηγός
* Βίνταρ, θεός της εκδίκησης, της σιωπής και της κρυψίνοιας 

Κατηγορία:Σκανδιναβική μυθολογία
605 Ζυβισία

Η **Ζυβισία (Juvisia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,831. Ανακαλύφθηκε το 1906 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του από την μικρή πόλη Ζυβισύ συρ Ορζ της Γαλλίας, όπου είχε το αστεροσκοπείο του ο Καμίλ Φλαμαριόν.

## Φυσικά χαρακτηριστικά
Η μέση διάμετρος της Ζυβισίας εκτιμάται σε 69,9 ± 4,5 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,0397. Η Ζυβισία περιστρέφεται γύρω από τον εαυτό της μία φορά κάθε 15 ώρες και 51 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ζυβισια
608 Αδολφίνη

Η **Αδολφίνη (Adolfine)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,734. Ανακαλύφθηκε το 1906 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη, και πήρε το όνομά της από τη Jenny Adolfine Kessler, μία φίλη του Κοπφ.

## Φυσικά χαρακτηριστικά
Η μέση διάμετρος της Αδολφίνης εκτιμάται σε 25,18 ± 2,3 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,1603. Είναι άγνωστο αν και με ποια περίοδο περιστρέφεται η Αδολφίνη γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αδολφινη
Δήμος Γρεβενών

Ο **Δήμος Γρεβενών** είναι δήμος της Περιφέρειας Δυτικής Μακεδονίας, ο οποίος συστάθηκε το 2011, βάσει του Προγράμματος Καλλικράτης, από τη συνένωση των προϋπαρχόντων έξι Καποδιστριακών δήμων Βεντζίου, Γρεβενών, Γόργιανης, Ηρακλεωτών, Θ. Ζιάκα, Κοσμά Αιτωλού και των επτά ανεξάρτητων καποδιστριακών κοινοτήτων Αβδέλλας, Δοτσικού, Μεσολουρίου, Περιβολίου, Σαμαρίνης, Σμίξης, Φιλιππαίων.

Πρωτεύουσά του είναι τα Γρεβενά, τα οποία είναι επίσης η μοναδική πόλη του. Είναι ο μεγαλύτερος σε έκταση δήμος της Ελλάδας, με 1.859 τετρ. χλμ., ενώ ο πληθυσμός του είναι 21.421 κάτοικοι σύμφωνα με την απογραφή του 2021 (25.905 κάτοικοι σύμφωνα με την απογραφή του 2011). Ο δήμος, καλύπτει σχεδόν, το μεγαλύτερο μέρος, της έκτασης, της Περιφερειακής Ενότητας Γρεβενών.

## Δήμαρχοι

## Πηγές
* Πρόγραμμα Καλλικράτης - ΦΕΚ Α87 της 07/06/2010
* Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
Δήμος Δεσκάτης

Ο **Δήμος Δεσκάτης** είναι δήμος της Περιφέρειας Δυτικής Μακεδονίας, ο οποίος συστάθηκε το 2011 από τη συνένωση των προϋπαρχόντων δήμων Δεσκάτης και Χασίων.

Πρωτεύουσά του είναι ο μεγαλύτερος οικισμός του, η κωμόπολη Δεσκάτη.

Ο πληθυσμός του είναι 5.155 κάτοικοι σύμφωνα με την απογραφή του 2021 (7.383 κάτοικοι σύμφωνα με την απογραφή του 2001).


__TOC__


## Διατελέσαντες δήμαρχοι
Η κοινότητα Δεσκάτης του νομού Κοζάνης ενσωματώθηκε επίσημα στο Ελληνικό κράτος το 1912, και ιδρύθηκε στις 31 Δεκεμβρίου 1918 με έδρα τον ομώνυμο οικισμό. Το 1943 υπήχθη στην επαρχία Ελασσόνος του νομού Λαρίσης, και έγινε μέρος της Θεσσαλίας. Το 1964 υπήχθη οριστικά και αμετάβλητα στην επαρχία Γρεβενών του ομώνυμου νομού Γρεβενών και αναγνωρίστηκε σε δήμο στις 30 Οκτωβρίου 1964, και έγινε οριστικά μέρος της Μακεδονίας. Πρώτος δήμαρχος διετέλεσε ο Ιωάννης Χατζηζήσης.

## Εξωτερικοί σύνδεσμοι
*, Πορτρέτα των Δημάρχων του Δήμου Δεσκάτης από την ίδρυσή του (30-10-1964) ως σήμερα (έργα της απόδημης εικαστικού Βασιλικής Μυλωνά), Ο Paliouriotis, 8 Ιουλίου 2020,  ανακτήθηκε στις 11 Ιουλίου 2020.

## Παραπομπές


## Πηγές
* Πρόγραμμα Καλλικράτης - ΦΕΚ Α87 της 07/06/2010
* Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
*Αποτελέσματα της Απογραφής Πληθυσμού−Κατοικιών 2011 που αφορούν στο Μόνιμο Πληθυσμό της Χώρας , σελ. 10552 (σελ. 78 του pdf)
* Αποτελέσματα δημοτικών εκλογών 1978-σήμερα, ΕΕΤΑΑ
Βαροκλινικότητα

Στη Μηχανική των ρευστών, καλούμενη και Ρευστομηχανική, με τον όρο **βαροκλινικότητα** (κατ΄ επίσημη απόδοση του αγγλικού όρου baroclinity ή baroclinicity) χαρακτηρίζεται η κατάσταση εκείνη των ρευστών (γενικότερα) όπου οι επιφάνειες σταθερής πίεσης τέμνουν τις επιφάνειες της σταθερής πυκνότητας. Έτσι υπό αυτή την κατάσταση η πυκνότητα σε οποιαδήποτε δοσμένη πίεση μεταβάλλεται σύμφωνα με την οριζόντια θέση σε μια κατακόρυφη διατομή. Η μέση θερμοκρασία τέτοιας μορφής διατομής εξαρτάται από τη μέση πυκνότητα του αυτού σημείου.

Η Βαροκλινικότητα αποτελεί ένα μέτρο διαστρωμάτωσης των ρευστών και κυρίως των αερίων, ιδιαίτερη χρήση της οποίας κάνει η Μετεωρολογία. Η μηδενική βαροκλινικότητα  χαρακτηρίζει την βαροτροπικότητα.

Ειδικότερα για τις ανάγκες πρόβλεψης του καιρού με καθαρά αριθμητικές διαδικασίες η ατμόσφαιρα θεωρητικά  εκλαμβάνεται ως βαροτροπική (μεταβολή καθ΄ ύψους της ασκούμενης πίεσης). Έτσι αν σε γενόμενες παρατηρήσεις επί του αυτού καθ΄ ύψους επιπέδου από το έδαφος διαπιστωθούν σε ευρύτερη οριζόντια κλίμακα διαφορές στη θερμοκρασία και την πίεση τότε το πεδίο αυτό είναι βαροκλινικό που σημαίνει μεταβολή των καιρικών φαινομένων λόγω «βαροκλινικής αστάθειας».

Συνηθέστερα οι παρατηρήσεις αυτές γίνονται σε ύψος 5.700 μέτρων όπου ο γεωστροφικός άνεμος αποτελεί την καλλίτερη προσέγγιση του πραγματικού. Το δε υψομετρικό αυτό επίπεδο χαρακτηρίζεται ως βασικό μετεωρολογικό επίπεδο της κατανομής του ανέμου στην ατμόσφαιρα. Κύριο μετεωρολογικό όργανο  που καταγράφει την βαροκλινικότητα είναι ο βαροθερμογράφος.

* Η Βαροκλινικότητα είναι το κυρίαρχο αίτιο αλλά και μηχανισμός της δημιουργίας των κυκλώνων και αντικυκλώνων.
* Σημειώνεται ότι και η Ωκεανογραφία κάνει χρήση του όρου αυτού στις μελέτες  διαστρωμάτωσης των ωκεανών και  θαλασσών.

## Δείτε επίσης
* Βαροτροπικότητα

Κατηγορία:Δυναμική ρευστών
Κατηγορία:Μετεωρολογία
Κατηγορία:Ωκεανογραφία
610 Βαλέσκα

Η **Βαλέσκα** (*Valeska*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,336. Ανακαλύφθηκε το 1906 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη.

## Φυσικά χαρακτηριστικά
Οι διαστάσεις της Βαλέσκας είναι άγνωστες, όπως και ο φασματικός τύπος της. Η Βαλέσκα περιστρέφεται γύρω από τον εαυτό της μία φορά κάθε 4 ώρες και 54 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Βαλεσκα
Γεώργιος Μιχαηλίδης-Νουάρος

Ο **Γεώργιος Μιχαηλίδης-Νουάρος** (1909 - 8 Ιουλίου 2002) ήταν Έλληνας νομικός και πρόεδρος της Ακαδημίας Αθηνών (1984). 

Γεννήθηκε το 1909 στην Κωνσταντινούπολη και ήταν γιος του διδάκτορος φιλολογίας και πολυγραφότατου συγγραφέα Μιχαήλ Μιχαηλίδου-Νουάρου ο οποίος καταγόταν από το χωριό Όθος της Καρπάθου. Την περίοδο 1960 - 1974 υπήρξε τακτικός καθηγητής στη Νομική Σχολή Αθηνών, από την οποία αποχώρησε με τον τίτλο του Ομότιμου καθηγητή. Διετέλεσε τακτικός καθηγητής Αστικού δίκαίου και Κοσμήτωρ της Νομικής Σχολής του Αριστοτελείου Πανεπιστημίου. Δίδαξε Αστικό δίκαιο στην Ανωτάτη Βιομηχανική και στο Πανεπιστήμιο Αθηνών. Διετέλεσε Γενικός Γραμματέας του υπουργείου Βορείου Ελλάδος (1956), πρόεδρος της Ακαδημίας Αθηνών και μέλος νομοπαρασκευαστικών επιτροπών. Απεβίωσε τον Ιούλιο του 2002 στην Αθήνα, αφήνοντας πίσω του πλούσιο συγγραφικό έργο γύρω από το Δίκαιο. 

## Πηγές


## Βιβλιογραφία
*Πιτσάκης Κ. Γ., "Ο νομοδιδάσκαλος Γεώργιος Μιχαηλίδης-Νουάρος", στον τόμο του Αλεξιάδης, Μ. (επιμ.) Κάρπαθος και Λαογραφία (Γ' Διεθνές Συνέδριο καρπαθιακής λαογραφίας, Κάρπαθος, 21-26 Μαρτίου 2006), Αθήνα, 2009, σελ. 845-854

## Εξωτερικοί σύνδεσμοι
*

Κατηγορία:Έλληνες νομικοί
Κατηγορία:Έλληνες πανεπιστημιακοί του 20ού αιώνα
Κατηγορία:Καθηγητές Νομικής Πανεπιστημίου Θεσσαλονίκης
Κατηγορία:Μέλη της Ακαδημίας Αθηνών
Κατηγορία:Πρόεδροι της Ακαδημίας Αθηνών
Κατηγορία:Διευθυντές Γενικών Αρχείων του Κράτους
611 Βαλερία

Η **Βαλερία (Valeria)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,094. Ανακαλύφθηκε το 1906 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Τάουντον της Μασαχουσέτης.

## Φυσικά χαρακτηριστικά
Η μέση διάμετρος της Βαλερίας εκτιμάται σε 56,97 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,1148. Η Βαλερία περιστρέφεται γύρω από τον εαυτό της μία φορά κάθε 10 ώρες και 48 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Βαλερια
613 Γκινέβρα

Η **Γκινέβρα (Ginevra)** είναι ένας σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,67. Ανακαλύφθηκε το 1906 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη, και πήρε το όνομά της είτε από την ονομασία της Γενεύης στη ρομανσική γλώσσα (αρχαία ελβετικά), είτε από το όνομα της συζύγου του θρυλικού βασιλιά Αρθούρου στη γερμανική του μορφή.

## Φυσικά χαρακτηριστικά
Η μέση διάμετρος της Γκινέβρα εκτιμάται σε 80 ± 2 χιλιόμετρα. Ο φασματικός τύπος της είναι **P**, ενώ το άλβεδό της είναι 0,0374.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Γκινεβρα
614 Πία

Η **Πία (Pia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,00. Ανακαλύφθηκε το 1906 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη, και πήρε το όνομά της από το όνομα της συζύγου του Γερμανού σεληνογράφου Γιόχαν Νέπομουκ Κρίγκερ (1865–1902), το οποίο ο ίδιος είχε δώσει και στο ιδιωτικό του αστεροσκοπείο (το "Pia-Sternwarte") στην Τεργέστη.

## Φυσικά χαρακτηριστικά
Η μέση διάμετρος της Πίας εκτιμάται σε 26 ± 1,5 χιλιόμετρα. Ο φασματικός τύπος της είναι **C** (ανθρακούχος), ενώ το άλβεδό της είναι 0,1056. Η Πία περιστρέφεται γύρω από τον εαυτό της μία φορά κάθε 4 ώρες 34 λεπτά και 19 δευτερόλεπτα.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Πια
Ντνιπρό

Το **Ντνιπρό** (, ), προηγουμένως γνωστό ως **Ντνιπροπετρόβσκ** (, ), είναι η τέταρτη μεγαλύτερη πόλη της Ουκρανίας, με περίπου 1 εκατομμύριο κατοίκους. Βρίσκεται στο ανατολικό τμήμα της Ουκρανίας, 391 χλμ. νοτιοανατολικά της ουκρανικής πρωτεύουσας, Κίεβο, στον ποταμό Δνείπερο, από τον οποίο πήρε το όνομά της στην ουκρανική γλώσσα. Το Ντνιπρό είναι το διοικητικό κέντρο του Όμπλαστ του Ντνιπροπετρόβσκ. Το 2021 είχε πληθυσμό 980.948 κατοίκους.

Αρχαιολογικά στοιχεία δείχνουν ότι η τοποθεσία της σημερινής πόλης κατοικήθηκε από κοινότητες Κοζάκων τουλάχιστον από το 1524. Η πόλη ονομάστηκε **Γεκατερινόσλαβ**, προς τιμή της Αγίας Αικατερίνης. και ιδρύθηκε με διάταγμα της Ρωσίδας αυτοκράτειρας Αικατερίνης της Μεγάλης το 1787 ως το διοικητικό κέντρο της Νοβοροσίσκαγια, μιας περιοχής που είχαν ενσωματωθεί εδάφη που αποκτήθηκαν πρόσφατα από τους Οθωμανούς Τούρκους. Από τα τέλη του 19ου αιώνα, η πόλη προσέλκυσε ξένο κεφάλαιο και ένα διεθνές, πολυεθνικό εργατικό δυναμικό που εκμεταλλευόταν το σιδηρομετάλλευμα του Κριβμπάς και τον άνθρακα του Ντονμπάς.

Μετονομάστηκε σε Ντνιπροπετρόβσκ το 1926 από τον ηγέτη του Κομμουνιστικού Κόμματος, Χριχόρι Πετρόφσκι και έγινε το επίκεντρο της δέσμευσης της εποχής του Στάλιν για την ταχεία ανάπτυξη της βαριάς βιομηχανίας. Μετά το Β΄ Παγκόσμιο Πόλεμο, αυτό περιλάμβανε πυρηνικές βιομηχανίες, οπλική και διαστημική βιομηχανία, των οποίων η στρατηγική σημασία οδήγησε στον χαρακτηρισμό του Ντνιπροπετρόβσκ ως «κλειστή πόλη».

Μετά τα γεγονότα του Euromaidan του 2014, η πόλη απομακρύνθηκε πολιτικά από κόμματα και πολιτικές προσωπικότητες που υποστήριζαν συνεχείς στενούς δεσμούς με τη Ρωσία και προς εκείνους που επιθυμούσαν να εορτάσουν το επίτευγμα του εθνικού κράτους της Ουκρανίας το 1991 και να αναπτύξουν σχέσεις με την Ευρωπαϊκή Ένωση και τη Δύση. Η αλλαγή αντικατοπτρίστηκε με την αφαίρεση των συμβόλων της σοβιετικής εποχής, συμπεριλαμβανομένου, από τον Μάιο του 2016, του «Πετρόβσκ» από το όνομα της πόλης.

Μετά την εισβολή της Ρωσίας στην Ουκρανία τον Φεβρουάριο του 2022, το Ντνιπρό αναπτύχθηκε γρήγορα ως κόμβος υλικοτεχνικής υποστήριξης για ανθρωπιστική βοήθεια και σημείο υποδοχής για τους ανθρώπους που διαφεύγουν από πολλά μέτωπα μάχης.

## Ιστορία

## Αδελφοποιημένες πόλεις
Το Ντίνπρο είναι αδελφοποιημένο με τις:

* Νταλιάν, Κίνα
* Ντάραμ, Καναδάς
* Γόμελ, Λευκορωσία (2018)
* Χερτσλιγιά, Ισραήλ (1992)
* Κουτάισι, Γεωργία
* Στσέτσιν, Πολωνία (2010)
* Τασκένδη, Ουζμπεκιστάν (1998)
* Βίλνιους, Λιθουανία (1988)
* Σιάν, Κίνα (1998)
* Ζίλινα, Σλοβακία (1993)

## Παραπομπές


## Εξωτερικοί σύνδεσμοι

* 
* 
*
*
*vn.com.ua – η πληρέστερη βάση πληροφοριών όλων των συγκροτημάτων κατοικιών του Ντνιπρό
*
*
*Η δολοφονία των Εβραίων του Ντνιπρό  κατά τη διάρκεια του Β΄ Παγκόσμιου Πολέμου, στον ιστότοπο του Γιαντ Βασσέμ.


Κατηγορία:Πόλεις της Ουκρανίας
617 Πάτροκλος

Ο **Πάτροκλος (Patroclus)** είναι ένας διπλός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,19. Ανακαλύφθηκε το 1906 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη. Ο Πάτροκλος είναι ο δεύτερος αστεροειδής της Τρωικής Ομάδας που ανακαλύφθηκε ποτέ και ο πρώτος γύρω από το Λαγκρανζιανό σημείο L5 του συστήματος Ηλίου-Δία, είναι δηλαδή όπως λέμε ένα **«επόμενο»** μέλος της Τρωικής Ομάδας. Μετά την ανακάλυψη μερικών ακόμα αστεροειδών της Τρωικής Ομάδας, επεκράτησε η συνήθεια μεταξύ των αστρονόμων να δίνονται ονόματα Ελλήνων ηρώων του Τρωικού Πολέμου στα **«ηγούμενα»** μέλη της Ομάδας και ονόματα Τρώων στα επόμενα μέλη (του Λαγκρανζιανού σημείου L5). Στο μεταξύ όμως είχαν ονομασθεί δύο εξαιρέσεις στον κανόνα αυτόν, οι οποίες και παραμένουν, αποκαλούμενες και «κατάσκοποι»: είναι ο 624 Έκτωρ στο ελληνικό «στρατόπεδο» και ο Πάτροκλος (που ονομάσθηκε έτσι από τον σύντροφο του Αχιλλέως) στο τρωικό.

## Το διπλό σύστημα και τα φυσικά του χαρακτηριστικά
Η διπλή φύση του Πατρόκλου ανακαλύφθηκε το 2001. Το όνομα τώρα συνήθως αναφέρεται στο μεγαλύτερο από τα δύο σώματα, ενώ το λίγο μικρότερο αναφέρεται πλέον ως **[[Μενοίτιος (δορυφόρος)|Μενοίτιος]]**, από το όνομα του μυθικού πατέρα του Πατρόκλου, Μενοίτιος. Η περίοδος περιφοράς του συστήματος γύρω από το κοινό κέντρο μάζας του είναι 4,283 γήινες ημέρες σε απόσταση 680 ± 20 χιλιόμετρα το ένα σώμα από το άλλο. Οι διαστάσεις τους εκτιμώνται σε 122 και 112 χιλιόμετρα, αντιστοίχως. Ο φασματικός τύπος τους είναι **P** και πρόσφατες ενδείξεις συνιστούν ότι πρόκειται για δύο κομητικούς πυρήνες, αφού η μάζα τους είναι μικρή για τέτοια δεδομένα περιφοράς: Με πυκνότητα, 0,8 gr/cm³ βρίσκουμε ότι η συνολική τους μάζα ανέρχεται σε 1,36 τετράκις εκατομμύριο τόνους. Το άλβεδό τους είναι 0,047. Η θερμοκρασία στην επιφάνειά τους εκτιμάται σε 160 ως 165 βαθμούς Κελσίου υπό το μηδέν.

## Δείτε επίσης
* Κατάλογος τρωικών αντικειμένων Δία (τρωικό στρατόπεδο)

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Πάτροκλος
Herbalife

Η **Herbalife Nutrition International** είναι πολυεθνική εταιρεία που δραστηριοποιείται στον τομέα των συμπληρωμάτων διατροφής με έδρα το Λος Άντζελες της Καλιφόρνια. Ιδρύθηκε το 1980. Δήλωσε τζίρο ύψους 3,8 δισεκατομμυρίων Δολαρίων ΗΠΑ το 2009. Η εταιρεία δραστηριοποιείται σε 96 χώρες μέσω 2,1 εκατομμυρίων ανεξάρτητων συνεργατών όπως ισχυρίζεται. Τα προϊόντα της έχουν συσχετιστεί με προβλήματα στο συκώτι.

Η εταιρεία λειτουργεί με το μοντέλο του πολυεπίπεδου μάρκετινγκ και έχει κατηγορηθεί ότι λειτουργεί με το επιχειρηματικό σχήμα πυραμίδας. Η Ομοσπονδιακή Επιτροπή Εμπορίου των ΗΠΑ επέβαλε το 2016 στη Herbalife πρόστιμο 200 εκατομμυρίων δολαρίων για παραπλανητικούς ισχυρισμούς πλουτισμού και διέταξε την εταιρεία να αλλάξει το επιχειρηματικό της μοντέλο.

## Παραπομπές


## Εξωτερικοί σύνδεσμοι
*Επίσημη ιστοσελίδα

Κατηγορία:Επιχειρήσεις τροφίμων
Κατηγορία:Εταιρείες ιδρυθείσες το 1980
Κατηγορία:Επιχειρήσεις των ΗΠΑ
Λευκά είδη

**Λευκά είδη** είναι ένας όρος που χρησιμοποιείται για τον χαρακτηρισμό ενός συνόλου χρηστικών ή διακοσμητικών προϊόντων που σχετίζονται με το σπίτι και το νοικοκυριό. 
    
Προϊόντα που απαρτίζουν το σύνολο των Λευκών Ειδών είναι τα σεντόνια, τα παπλώματα, οι κουβέρτες, οι πετσέτες, τα ριχτάρια, τα μπουρνούζια, τα νυφικά κουβερλί και πλήθος άλλων προϊόντων υφασμάτινης κυρίως υφής. Βασικό υλικό κατασκευής είναι φυσικές ίνες (βαμβάκι) αλλά και συνθετικά υλικά (microfibre).
      
Παλαιότερα αναφέρονταν ως είδη προικός καθώς αποτελούσαν βασικό στοιχείο της προίκας μιας νύφης. Η εξασθένηση ωστόσο του θεσμού της προίκας επέφερε αλλαγή στην ονομασία τους χαρακτηρίζοντας τα ως λευκά με βάση τον κυρίαρχο χρωματισμό τους. Είναι προϊόντα άμεσα συνδεδεμένα με τον χώρο της μόδας με τις εκάστοτε εξελίξεις να επηρεάζουν το χρώμα και το στυλ τους.

## Εξωτερικοί σύνδεσμοι
* Λαογραφικό Ιστολόγιο
* Site αγροτικό με κύριο θέμα το βαμβάκι
*site γενικών πληροφοριών
*site σχετικό με μόδα σπιτιού

Κατηγορία:Υγιεινή
Superleague Formula

Η **Super League Formula** είναι πρωτάθλημα αγώνων ταχύτητας. Ιδρύθηκε το 2008 μετά την απορρόφηση της Premier Grand Prix 1. Το πρωτάθλημα αυτό αποτελείται από 18 ομάδες και η κάθε μια έχει το δικαίωμα να έχουν έναν επαγγελματία οδηγό. Οι ομάδες δεν είναι από γνωστές εταιρείες αυτοκινήτων, αλλά από ποδοσφαιρικές ομάδες, κάτι πρωτότυπο για τον μηχανοκίνητο αθλητισμό και γενικά για τον αθλητισμό. Τα οχήματα που χρησιμοποιούν είναι σαν αυτά της Φόρμουλα 1, δηλαδή μονοθέσια. Οι ιδρυτές της είναι οι Βρετανοί μεγαλοεπιχειρηματίες, Άλεξ Άντριου και Ρόμπιν Γουέμπ. Το πρωτάθλημα αρχίζει τον Απρίλιο και τελειώνει τον Νοέμβριο.
Τα μονοθέσια σύμφωνα με τους κανόνες, πρέπει να έχουν τουλάχιστον 750 άλογα και να έχουν κινητήρα V-12. 

## Ιστορία
Η Επίσημη ίδρυση έγινε το 2008 και ο πρώτος τους αγώνας ήταν στη Μεγάλη Βρετανία, και συγκεκριμένα στην πίστα Ντόνιγκτον. Το πρώτο πρόγραμμα αγώνων αποτελούνταν από έξι αγώνες σε: Ισπανία, Πορτογαλία, Ιταλία, Μεγάλη Βρετανία, Βέλγιο και Γερμανία. Νικήτρια αναδείχθηκε η Beijing Gouan, ποδοσφαιρική ομάδα που αγωνίζεται στο πρωτάθλημα ποδοσφαίρου Κίνας. Μάλιστα, αγωνίστηκαν πολλές ποδοσφαιρικές ομάδες, που μεταξύ αυτών εντάχθηκε η ελληνική ομάδα του Ολυμπιακού, όπως: η Λίβερπουλ, η Μίλαν, η Αϊντχόφεν, η Πόρτο, η Αλ Αΐν, η Σεβίλλη και η Μπορούσια Ντόρτμουντ. Η Πρώτη σεζόν μεταδόθηκε σε 62 χώρες (όχι στην Ελλάδα και Κύπρο), ενώ στους 6 αγώνες είχαν 100.000 κόσμο που τους παρακολουθούσαν.

Το 2009 εντάχθηκαν αλλά και αφαιρέθηκαν και άλλοι αγώνες και άλλες ποδοσφαιρικές ομάδες. Τρεις αγώνες προστέθηκαν στο πρόγραμμα του 2009, η Γαλλία στο Μάνι-Κουρς, η Ισπανία που από το Χερέθ μεταφέρθηκε στην πίστα Χάραμα και η Ιταλία που από τη Βαλελούνγκα μεταφέρθηκε στην πίστα της Μόντσα. 

Το 2010 διπλασιάστηκαν οι αγώνες που από 6 έγιναν 12. Οι πίστες είναι οι εξής: η Σίλβερστόουν (Μεγάλη Βρετανία), η Άσσεν (Ολλανδία), η Μανικ-Κουρ (Γαλλία), η Ορντος (Κίνα) η Ναβάρα (Ισπανία), η Άντρια (Ιταλία), η Μπραντ-Χατς (Μ.Βρετανία), η Ζόλντερ (Βέλγιο), η Νιρμπούργκινγκ (Γερμανία) και η Πορτιμάο (Πορτογαλία).

Το 2011 πολλές ομάδες (μεταξύ των οποίων και ο Ολυμπιακός) αποφάσισαν να μη δηλώσουν συμμετοχή στο νέο πρωτάθλημα.

## Εξωτερικοί σύνδεσμοι

* Superleague Formula Official Website (Archived from 2011
* V12 Racing: Independent Superleague Formula Fansite Magazine
* Superleague Formula at thenewsmarket.com
* Superleague Formula Official Facebook Fan Page
* Superleague Formula Official Twitter Fan Page
* Superleague Formula Official Youtube Channel

Κατηγορία:Αγώνες αυτοκινήτου
Ιστορική έδρα

**Ιστορική έδρα** είναι τιμητικός τίτλος της ελληνικής τοπικής αυτοδιοίκησης, ο οποίος αποδίδεται σε οικισμούς που δεν αποτελούν έδρα κάποιου δήμου, αλλά φέρουν *για ιστορικούς λόγους* μεγάλη συμβολική βαρύτητα.

Πιο συγκεκριμένα, οι λόγοι μπορεί να άπτονται της αρχαίας (π.χ. Παλαιά Επίδαυρος στο Δήμο Επιδαύρου, Βεργίνα στο Δήμο Βέροιας) και της νεότερης ιστορίας (π.χ. Κομμένο στο Δήμο Σκουφά, Χορτιάτης στο Δήμο Πυλαίας - Χορτιάτη), της συνεισφοράς στην τοπική οικονομία και πολιτισμό (π.χ. Δελβινάκι στο Δήμο Πωγωνίου), του αρχιτεκτονικού κάλλους (π.χ. Όλυμπος στο Δήμο Καρπάθου) κ.ά.

Η διαφορά της ιστορικής από την διοικητική έδρα είναι ότι στη δεύτερη βρίσκονται συγκεντρωμένες οι κεντρικές υπηρεσίες και λειτουργίες του δήμου, ενώ στην πρώτη λαμβάνουν χώρα κυρίως εορτές και τελετές.

Η ύπαρξη ιστορικής έδρας είναι προαιρετική. Για να αναγνωριστεί ένας οικισμός ως τέτοια, απαιτείται πρόταση του δήμου προς το *[[Συμβούλιο Τοπωνυμιών]]*, το οποίο λαμβάνει την τελική απόφαση.

## Πηγές
* Κώδικας Δήμων και Κοινοτήτων, άρθρο 6§3
* Πρόγραμμα Καλλικράτης, άρθρο 283§22

Κατηγορία:Δήμοι της Ελλάδας
Λαϊκό Επιτροπείο Εσωτερικών Υποθέσεων

Το **Λαϊκό Επιτροπείο Εσωτερικών Υποθέσεων** (ρωσικά: Народный комиссариат внутренних дел СССР), πιό γνωστό με το ακρωνύμιο Νι**-Κα-Βε-Ντε** (НКВД) ήταν κρατική υπηρεσία της ΕΣΣΔ που συνδύαζε τις αρμοδιότητες ενός υπουργείου εσωτερικών και δημόσιας τάξης/εσωτερικής ασφάλειας, περιλαμβάνοντας τόσο την δημόσια αστυνομία (Μιλίτσιγια), την συνοριοφυλακή, όσο και την μυστική αστυνομία. 

## Ιστορικό
Η NKVD προέκυψε το 1934 από την Ενιαία Κρατική Πολιτική Διεύθυνση (Ο-Γκε-Πε-Ου) και αποτέλεσε το κεντρικό όργανο της κρατικής διοίκησης της ΕΣΣΔ στα χρόνια 1934-1946, παίζοντας καίριο ρόλο στην εδραίωση του Ιωσήφ Στάλιν ως αδιαμφισβήτητου ηγέτη της ΕΣΣΔ κατά την Μεγάλη Εκκαθάριση. 
Πρώτος αρχηγός της NKVD ήταν ο Γκένριχ Γιάκοντα, ο οποίος αντικαταστάθηκε στις αρχές του 1936 από τον Νικολάι Γιεζόφ και το 1940 ανέλαβε την ηγεσία της ο Λαβρέντι Μπέρια.

Το 1941 (προσωρινά), και μετά ξανά το 1943, οι αρμοδιότητες κρατικής ασφάλειας αποσπάστηκαν στο νεοϊδρυθέν Λαϊκό Επιτροπείο Κρατικής Ασφάλειας (Εν-Κα-Γκε-Μπε), πρόδρομο της Κα-Γκε-Μπε. Το 1946 το Λαϊκό Επιτροπείο Εσωτερικών Υποθέσεων μετονομάστηκε στο Υπουργείο Εσωτερικών Υποθέσεων (Εμ-Βε-Ντε).

Έγινε περισσότερο γνωστή από τα γκουλάγκ όπου οι άντρες της ασκούσαν καθήκοντα φρουρών και ανακριτών, περίοδος όπου διαπράχθηκαν πολλές θηριωδίες εκ μέρους της. Έπαιξε ακόμα το ρόλο στρατιωτικής αστυνομίας στον Μεγάλο Πατριωτικό Πόλεμο και ήταν ο φόβος και τρόμος των λιποτακτών και προδοτών. Στρεφόταν όμως και εναντίον αντιφρονούντων, παίζοντας το ρόλο θεματοφύλακα του συστήματος. Οι αξιωματικοί της στο Ανατολικό Μέτωπο απολάμβαναν εξουσία πάνω στη ζωή και το θάνατο. Ακόμα και κατώτεροι αξιωματικοί της μπορούσαν να εκτελέσουν υψηλόβαθμους άλλων σωμάτων αν κρίνονταν ένοχοι λιποταξίας ή προδοσίας. Στις μεγάλες κυκλωτικές κινήσεις των γερμανικών πάντσερ στις αρχές του πολέμου, όταν πολλές ρωσικές στρατιές εγκλωβίσθηκαν σπεύδοντας να εγκαταλείψουν άρον άρον τις συνοριακές πόλεις, η NKVD αναλάμβανε τη διάσωση των δημόσιων αρχείων μένοντας συχνά τελευταία μέχρι να εκκενωθεί εντελώς η περιοχή. Πολλές φορές επιτηρούσαν την κίνηση των στρατιωτών στις οδικές αρτηρίες, επιβλέποντας για την ορθή εκτέλεση των εντολών του κόμματος.

## Παραπομπές


## Δείτε επίσης
* Ελληνική επιχείρηση της Εν Κα Βε Ντε

Κατηγορία:Κυβέρνηση της Σοβιετικής Ένωσης
Βιομηχανική φωτογραφία

Η **Βιομηχανική Φωτογραφία** είναι ο τομέας της εφαρμοσμένης φωτογραφίας που ασχολείται με την εξυπηρέτηση των επιχειρήσεων του βιομηχανικού τομέα. Αυτό μπορεί να περιλαμβάνει μηχανολογικές εταιρείες, κατασκευαστικές εταιρίες, εργοστάσια μεταποίησης, επιχειρήσεις υψηλής τεχνολογίας κ.α. 

Η **Βιομηχανική Φωτογραφία** καταγράφει τις διαδικασίες παραγωγής, την οργάνωση της εργασίας, τους εργαζόμενους, τον εξοπλισμό, τους χώρους και άλλα στοιχεία μιας επιχείρησης. Έτσι ενσωματώνει πολλούς τομείς της φωτογραφίας όπως το ρεπορτάζ, το πορτραίτο και την αρχιτεκτονική φωτογραφία. Χρησιμοποιείται συνήθως για εσωτερικούς διαχειριστικούς σκοπούς ή και για διαφημιστικούς λόγους (ιστοσελίδες, social media και διαφημιστικά έντυπα).

Είτε ως εργαζόμενος σε μία εταιρεία είτε ως ελεύθερος επαγγελματίας, ο βιομηχανικός φωτογράφος χρειάζεται όχι απλώς να γνωρίζει τις διαφορετικές τεχνικές της παραδοσιακής φωτογραφίας αλλά και τον ρόλο που μπορεί να παίξει η κινηματογραφία και η βιντεοσκόπηση, όπως επίσης και η ηλεκτρονική επεξεργασία της φωτογραφίας στη δοκιμή, την καταγραφή  και τη διαφήμιση προϊόντων αλλά και όψεων ενός επαγγέλματος. 

## Παραπομπές


## Εξωτερικοί σύνδεσμοι
* 

Κατηγορία:Φωτογραφία-επέκταση
Κατηγορία:Φωτογραφία
Μπάναστρ Τάρλετον

Ο **Μπάναστρ Τάρλετον** (*Banastre Tarleton*, 21 Αυγούστου 1754 - 15 Ιανουαρίου 1833), 1ος βαρώνος του Λίβερπουλ, κάτοχος του Μεγαλόσταυρου των Ιπποτών, ήταν Βρετανός στρατιωτικός και πολιτικός. Έγινε γνωστός με τη συμμετοχή του στον Αμερικανικό Πόλεμο της Ανεξαρτησίας, όπου ξεχώρισε σε νεαρή ηλικία ως αξιωματικός του ιππικού με τις επιδρομές του στο έδαφος των Αμερικανών επαναστατών.

Μετά τον πόλεμο ασχολήθηκε με την πολιτική όπου και διακρίθηκε με το κόμμα των Ουίγων.

## Τα πρώτα χρόνια
Ο Μπάναστρ ήταν το τέταρτο από τα εφτά παιδιά του βαρώνου εφοπλιστή και δουλέμπορου Τζον Τάρλετον (1718-1773) του Λίβερπουλ, ο οποίος χρημάτισε και δήμαρχος της πόλης στα 1764 και του οποίου οι επαγγελματικές ενασχολήσεις εκτείνονταν έως την αμερικανική ήπειρο.

Σπούδασε στο Πανεπιστήμιο της Οξφόρδης προαλειφόμενος για καριέρα νομικού. Το 1773, με το θάνατο του πατέρα του κληρονόμησε 5.000 αγγλικές λίρες, ποσό τεράστιο εκείνη την εποχή. Οι κακές του συνήθειες όμως, ο τζόγος και οι γυναίκες, τον άφησαν με ελάχιστα από αυτά μόλις σε διάστημα ενός χρόνου. Το 1775 αγόρασε το αξίωμα (συνήθης πρακτική για τους ευγενείς στους ευρωπαϊκούς στρατούς της εποχής, με εξαίρεση τον Ρωσικό και Πρωσικό Στρατό) του δόκιμου αξιωματικού στο 1ο Σύνταγμα Δραγώνων της Αυτοκρατορικής Φρουράς.

## Αμερικανική Επανάσταση
Το Δεκέμβριο του 1775, εθελοντής σάλπαρε από το λιμάνι του Κορκ της Ιρλανδίας για τη Βόρεια Αμερική, όπου η επανάσταση βρισκόταν στα σπάργανα. Σάλπαρε υπό την αρχηγία του λόρδου Κορνουόλις με αντικειμενικό σκοπό την κατάληψη της πόλης του Τσάρλεστον στην πολιτεία της Νότιας Καρολίνας, η οποία βρισκόταν σε στρατηγική θέση. Μετά την αποτυχία αυτής της προσπάθειας, ενσωματώθηκε στον κύριο κορμό του Βρετανικού Στρατού που ήταν στη Νέα Υόρκη υπό τις προσταγές του στρατηγού Χάουι. Η δράση του εκεί τού έδωσε τη θέση του ταξίαρχου του Ιππικού.

Γρήγορα ανέλαβε τη διοίκηση μονάδας ιππικού με αποστολή τις καταδρομικές ενέργειες στο έδαφος του εχθρού και τη συλλογή πληροφοριών. Η μονάδα του απέκτησε το προσωνύμιο *Οι Κυνηγοί του Τάρλετον*.

## Δεύτερη πολιορκία και κατάληψη του Τσάρλεστον

## Παραπομπές


## Πηγές
*The American Revolution: War for Independence (Η Αμερικανική Επανάσταση: Πόλεμος για την Ανεξαρτησία) του Alden R. Carter 

## Εξωτερικοί σύνδεσμοι
* 

Κατηγορία:Βρετανοί στρατιωτικοί
Περιφερειακή Ενότητα Θάσου

Η **Περιφερειακή Ενότητα Θάσου** είναι μία από τις 74 περιφερειακές ενότητες της χώρας και μία από τις έξι της Περιφέρειας Ανατολικής Μακεδονίας και Θράκης. Συστάθηκε το 2011 με την εφαρμογή του Προγράμματος «Καλλικράτης» και περιλαμβάνει κυρίως τη νήσο Θάσο, αλλά και τη νησίδα Κοίνυρα. Αποτελεί την μοναδική νησιωτική περιφερειακή ενότητα της Μακεδονίας και της Βόρειας Ελλάδας γενικότερα. Αρμόδια για τα θέματα της Περιφερειακής Ενότητας Θάσου είναι η Περιφερειακή Ενότητα Καβάλας.

## Διοικητική διαίρεση
Η Περιφερειακή Ενότητα Θάσου περιλαμβάνει ένα δήμο:
*Δήμος Θάσου
*Για την πλήρη διοικητική διαίρεση της Π.Ε. Θάσου δείτε επίσης:* *[[Διοικητική διαίρεση Περιφερειακής Ενότητας Θάσου]]*

## Παραπομπές


## Εξωτερικοί σύνδεσμοι
* 
* Περιφερειακή Ένωση Δήμων Ανατολικής Μακεδονίας και Θράκης 

Θασου
Δυναστεία Κομητόπουλων

Ο **Δαβίδ**, ο **Μωυσής**, ο **Ααρών** και ο **Σαμουήλ Κομητόπουλος** ήταν τέσσερα αδέρφια, που έζησαν στη Μακεδονία στα τέλη του 10ου αιώνα και επαναστάτησαν εναντίον των Βυζαντινών, όταν ήταν Αυτοκράτορας ο Βασίλειος Β΄.

Σχετικά με την καταγωγή τους έχουν διατυπωθεί διάφορες θεωρίες, μεταξύ των οποίων και οι εξής: ότι ήταν αρμενικής καταγωγής, όπως υποστηρίζει στο έργο ο σύγχρονός τους Αρμένιος ιστορικός Στέφανος του Ταρόν και είχαν σταλεί από τους Βυζαντινούς στη Μακεδονία, αλλά τελικά πήγαν με το μέρος των Βουλγάρων ή ότι κατάγονταν από τον αρχηγό των Πρωτοβουλγάρων Ασπαρούχ και η μητέρα τους ήταν κόρη του Βούλγαρου τσάρου Συμεών Α΄. Πάντως το όνομα της μητέρας τους (Ριψίμη), πιθανόν δείχνει αρμενική καταγωγή. Ο πατέρας τους ήταν ο κόμης Νικόλαος, από το αξίωμα του οποίου πήραν το επώνυμο Κομητόπουλοι, με το οποίο έμειναν γνωστοί στην Ιστορία.

Από τα τέσσερα αδέλφια, ο Δαβίδ σκοτώθηκε στη θέση *Καλαί Δρύαι* (περιοχή Κορεστίων) στη Δυτική Μακεδονία και ο Μωυσής από στρατιώτη του Λέοντα Μελισσηνού ή από πέτρα κατά την πολιορκία των Σερρών το 986. Ο Ααρών δολοφονήθηκε από τον αδερφό του Σαμουήλ, μαζί με όλη την οικογένειά του στις 14 Ιουλίου του 987, έχοντας προηγουμένως μεταπηδήσει από τους Βούλγαρους στους Βυζαντινούς. Ο Σαμουήλ έγινε αργότερα τσάρος των Βουλγάρων και συνέχισε τον πόλεμο κατά των Βυζαντινών. Ο συνονόματος εγγονός του Ααρών, μετά την κατάλυση του Βουλγαρικού κράτους, έγινε αξιωματούχος της Βυζαντινής Αυτοκρατορίας.

## Γενεαλογία

## Πηγές
* Εγκυκλοπαίδεια Πάπυρος Λαρούς Μπριτάννικα, τ. 29

Κομητοπουλ
Κατηγορία:Ιστορικές οικογένειες της Βουλγαρίας
Κατηγορία:Τσάροι της Βουλγαρίας
Βαμβακόφυτο Σερρών

Το **Βαμβακόφυτο** (Βυζαντινά Ελληνικά: *Σαβίακον*) βρίσκεται στα βόρεια του Νομού Σερρών και ανήκει στο Δήμο Σιντικής. Είναι από τα πιο παλιά χωριά της περιοχής, καθότι κατοικείται από αμιγώς ντόπιους κατοίκους, κυρίως αγρότες.

Γεωγραφικά βρίσκεται στη Βόρεια Ελλάδα. Ανήκει στην Περιφέρεια Κεντρικής Μακεδονίας. Απέχει 590 χιλιόμετρα από την Αθήνα και 88 χιλιόμετρα από τη Θεσσαλονίκη.

## Ιστορικό
Το Βαμβακόφυτο ήταν χτισμένο αρχικά στη περιοχή του Προφήτη Ηλία, το παλιό Σάβιακο όπως ονομάζεται σήμερα η περιοχή από το παλιό όνομα του χωριού και είναι περίπου τρία χιλιόμετρα βόρεια της σημερινής του θέσεως. Πριν όμως απλωθεί στα σημερινά του όρια, κατελάμβανε το βορειοανατολικό τμήμα της περιοχής του Αγίου Νικολάου. Ερείπια του παλιού οικισμού υπάρχουν μεταξύ Αγίου Νικολάου και της μεγάλης χαράδρας ( μεγάλος λάκκος ).

## Τοποθεσία
Το Βαμβακόφυτο είναι πάνω στον άξονα Σερρών -Σιδηροκάστρου- Ελληνοβουλγαρικών συνόρων, απέχει 6 χιλιόμετρα από το Σιδηρόκαστρο και 16 από τις Σέρρες. Αποτελεί Τοπική Κοινότητα του Δήμου Σιντικής. Το Κοινοτικό Συμβούλιο αποτελείται από Πρόεδρο και δύο Συμβούλους.

## Απασχόληση
Πολύ παλιά οι κάτοικοί του ασχολούνταν με τη παραγωγή ξυλανθράκων και την κτηνοτροφία. Σήμερα η γεωργία είναι η ασχολία των περισσοτέρων. Οι εκτάσεις που καλλιεργούνται είναι ημιορεινές και πεδινές και ανέρχονται σε 16.867 στρέμματα. Ο καπνός και τα σιτηρά είναι τα κυριότερα προϊόντα, όμως με τα αρδευτικά έργα καλλιεργήθηκαν και το βαμβάκι, το καλαμπόκι, τα σακχαρότευτλα και η ελιά.

## Μετανάστευση
Μετανάστες από το χωριό υπάρχουν στη Γερμανία, την Αυστραλία και τον Καναδά. Εσωτερική μετανάστευση υπάρχει στο Σιδηρόκαστρο, στις Σέρρες, στη Θεσσαλονίκη και σε άλλες πόλεις της Ελλάδος.

## Αξιοθέατα
Στον οικισμό υπάρχει Λαογραφικό Μουσείο, όπου φυλάσσονται παλιά αντικείμενα και είδη γεωργικής ασχολίας και οικιακής χρήσης. 

## Σύλλογοι
Το 1982 ιδρύεται «Μορφωτικός Λαογραφικός Όμιλος Βαμβακόφυτου», που αναπτύσσει δράση με τμήματα χορευτικά και χορωδίας. Στο τέλος του 2013 ιδρύεται ο Σύλλογος Γυναικών & Φίλων Βαμβακοφύτου «Ο Άγιος Γεώργιος».

## Αθλητισμός
Στον αθλητικό τομέα έχει το Μουσικογυμναστικό Σύλλογο «Αστραπή», που διαθέτει ποδοσφαιρικό τμήμα. Την περίοδο 2025-26 η ομάδα δεν αγωνίζεται σε κάποιο πρωτάθλημα.

## Προσωπικότητες
; Κατάγονται από το Βαμβακόφυτο
* Κατερίνα Κούκα, Ελληνίδα τραγουδίστρια

## Παραπομπές


## Εξωτερικοί σύνδεσμοι
* ΜΟ.Λ.Ο.Β Facebook group

Κατηγορία:Χωριά της περιφερειακής ενότητας Σερρών
Κατηγορία:Δήμος Σιντικής
Μητροπολίτης Σερβίων και Κοζάνης Παύλος

Ο **Παύλος** (κατά κόσμον *Παπαλεξίου*, Ροδιά Αχαΐας, 27 Μαΐου 1942) είναι Έλληνας Νομικός, Θεολόγος και Επίσκοπος της Εκκλησίας της Ελλάδος, Μητροπολίτης Σερβίων και Κοζάνης από το 2004.

## Βιογραφικά Στοιχεία
Ο Μητροπολίτης Παύλος γεννήθηκε στην Ροδιά Αιγιαλείας το 1942. Σπούδασε Νομική και Θεολογία στο Πανεπιστήμιο Αθηνών. Εκάρη Μοναχός στην Ιερά Μονή Κοιμήσεως της Θεοτόκου Πεντέλης. Διάκονος χειροτονήθηκε στις 24 Οκτωβρίου 1971 από τον Αρχιεπίσκοπο Αθηνών Ιερώνυμο Α'. Πρεσβύτερος χειροτονήθηκε στις 13 Μαΐου 1973 από τον Επίσκοπο Βρεσθένης Δημήτριο. Στις 19 Φεβρουαρίου 1978 έλαβε το οφίκιο του Αρχιμανδρίτη από τον ίδιο Επίσκοπο. 

Μετά την εις Πρεσβύτερο χειροτονία του, υπηρέτησε ως Προϊστάμενος του Ναού Εισοδίων Θεοτόκου Νέας Φιλοθέης. Στις 3 Οκτωβρίου 1979 τοποθετήθηκε Ιεροκήρυκας και Πρωτοσύγκελος της Ιεράς Μητροπόλεως Καλαβρύτων και Αιγιαλείας. Από τις 27 Μαρτίου 1990 μέχρι τις 9 Σεπτεμβρίου 1991, υπηρέτησε ως Ιεροκήρυκας της Ιεράς Αρχιεπισκοπής Αθηνών και το 1991 ως ιερατικός Προϊστάμενος της Ενορίας της Αστόριας Νέας Υόρκης. Στις 30 Απριλίου 2001 επέστρεψε από την Αμερική και υπηρέτησε στα Γραφεία της Ιεράς Συνόδου και ως Ιεροκήρυκας της Αρχιεπισκοπής Αθηνών.

Στις 26 Απριλίου 2004 εξελέγη από την Ιερά Σύνοδο της Εκκλησίας της Ελλάδος Μητροπολίτης Σερβίων και Κοζάνης και ενθρονίστηκε στην Κοζάνη στις 20 Ιουνίου του ίδιου έτους.

## Κριτική
Σε δηλώσεις του χαρακτήρισε τη Βουλή των Ελλήνων *βόθρο που αναδύει σαπίλα*. Για τον λόγο αυτό κλήθηκε από τον Αρχιεπίσκοπο Ιερώνυμο να δώσει εξηγήσεις στην Ιερά Σύνοδο της Εκκλησίας της Ελλάδος. Ακόμη, έχει κατηγορηθεί για μισογυνισμό.

## Παραπομπές


Κατηγορία:Μητροπολίτες Σερβίων και Κοζάνης
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Ντιναμό Τιράνων

Η **ΦΚ Ντιναμό** (αλβανικά: *FK Dinamo*) είναι ποδοσφαιρικός σύλλογος της Αλβανίας. Ιδρύθηκε το 1950 και η έδρα της είναι τα Τίρανα. Αγωνίζεται στο στάδιο «Κεμάλ Στάφα» και η χωρητικότητα του είναι στις 16.147. Η Μεγαλύτερη της αντιπαλότητα είναι με την ΚΦ Τίρανα, επειδή χρησιμοποιούν το ίδιο γήπεδο και ιδρύθηκαν στην ίδια πόλη.

## Ιστορία
Η Ντιναμό Τιράνων ιδρύθηκε το 1950 από το Υπουργείο Άμυνας όπου ίδρυσε όλες τις ομάδες που βρίσκονται στην Αλβανία, ώστε να αναπτυχθεί ο αθλητισμός στην χώρα τους. Η Ντιναμό μέχρι το 1995 χρησιμοποιούσε το όνομα αυτό ενώ από το ´95 και μετά μετονομάστηκε σε Ολίμπικ Τιράνων. Όμως το 1997 μετονομάστηκε σε Ντιναμό και από τότε λέγεται έτσι. Η Ντιναμό έχει στο δυναμικό της συνολικά 18 τίτλους στο πρωτάθλημα και 13 συνολικά τα κύπελλα Αλβανίας. 

Η Πρώτη έξοδος στην Ευρώπη ήρθε το 1971 στο ΟΥΕΦΑ Καπ, με αντίπαλο την Αούστρια Βιέννης με σκορ (1-1) και (0-1). Η επόμενη της έξοδο έγινε εννέα χρόνια μετά, πιο συγκεκριμένα το 1980/81 με μεγαλύτερο αντίπαλο, αυτόν του Άγιαξ. Η Τελευταία έξοδος ήταν το 2010 στα προκριματικά του Τσάμπιονς Λιγκ χάνοντας από τη Σερίφ Τιράσπολ (1-0) και (1-3).

## Υποστηρικτές
Οι μόνοι υποστηρικτές της Ντιναμό είναι οι «Ντιναμοβίτετ» (Dinamovitët) που ιδρύθηκαν το 2008 και έχουν προκαλέσει διάφορα επεισόδια σε ντέρμπι, κυρίως αυτά με τη Βλάζνια. Ωστόσο, τα τελευταία χρόνια παραμένει ένα μεγάλο γκρουπ από οπαδούς και είναι ήσυχοι και κατά την διάρκεια αλλά και μετά το τέλος κάθε αγώνα.

## Επιτυχίες
* Πρωτάθλημα Αλβανίας (18): 1950, 1951, 1952, 1953, 1955, 1956, 1960, 1966-67, 1972-73, 1974-75, 1975-76, 1976-77, 1979-80, 1985-86, 1989-1990, 2001-2002, 2007-08, 2009-10.
* Κύπελλα Αλβανίας (14): 1950, 1951, 1952, 1953, 1954, 1960, 1971, 1974, 1978, 1982, 1989, 1990, 2003, 2025

## Διακεκριμένοι ποδοσφαιριστές
Επίσης, αρκετοί Αργεντίνοι ποδοσφαιριστές έχουν κάνει καριέρα στην Ντιναμό. Τέλος, ο μέχρι στιγμής προπονητής της, είναι Αργεντίνος και αυτός είναι ο Λουίς Μανουέλ Μπλάνκο. Ποδοσφαιριστές που κατάγονται από την Αργεντινή και αγωνίζονται η αγωνίζονταν στην Ντιναμό είναι οι:

*  Λούκας Μαλακάρνε
*  Νέστορ Μαρτινένα
*  Εστέμπαν Γκαρσία
*  Αλεσάντρο Παλαντίνο
*  Αγουστίν Γκονσάλες
*  Ντάνιελ Μπετρόγια
*  Μαρσέλο Χαβιέρ Σουλέτα
*  Κρίστιαν Καμποσάνο

## Παραπομπές


## Εξωτερικοί σύνδεσμοι
* Προφίλ στο uefa.com

Κατηγορία:Ιδρύσεις αθλητικών συλλόγων το 1950

Κατηγορία:Ιδρύσεις ποδοσφαιρικών ομάδων το 1950
Κατηγορία:Ποδοσφαιρικές ομάδες Αλβανίας
Εγκληματικότητα

**Εγκληματικότητα** ονομάζεται το σύνολο των αξιόποινων πράξεων που αποδοκιμάζονται ειδικότερα από τους ποινικούς νόμους.

Η Εγκληματικότητα προσδιορίζεται κατά τόπο (περιοχή, χώρα), χρόνο, μέγεθος, δομή (είδος - βαρύτητα) και εξέλιξη (αύξηση, μείωση). Κύρια στοιχεία που προσδιορίζουν τα παραπάνω είναι συνηθέστερα αστυνομικές στατιστικές, καθώς και παρόμοιες ποινικών δικαστηρίων ή και άλλων δημόσιων φορέων.

Παρά ταύτα η εγκληματικότητα που προκύπτει από τις παραπάνω στατιστικές αποτελούν την λεγόμενη "*φανερή εγκληματικότητα*", σε αντίθεση με την "*αφανή ή σκοτεινή εγκληματικότητα*", που σαφώς υπάρχει, αλλά δεν καταγράφεται για διάφορους λόγους, όπως π.χ. περιπτώσεις που δεν καταγγέλλονται.

Η έκταση της εγκληματικότητας σε μία χώρα υπολογίζεται με βάση τον δείκτη εγκληματικότητας.

## Αίτια
Σύμφωνα με τον Νόαμ Τσόμσκι, *«Αν δεν θέσει κανείς το ερώτημα πού οφείλεται η αύξηση της [[κοινωνία|κοινωνικής]] αποσύνθεσης και γιατί όλο και περισσότεροι πόροι κατευθύνονται προς τις [[πλούτος|πλούσιες]] και προνομιούχες ομάδες αντί προς τον γενικό πληθυσμό, δεν θα μπορέσει ποτέ να καταλάβει γιατί αυξάνεται η εγκληματικότητα ή με ποιον τρόπο θα έπρεπε να την αντιμετωπίσουμε».* Και: *«Τα [[εταιρεία|εταιρικά]] κέρδη διογκώνονται, αλλά για το μεγαλύτερο μέρος του πληθυσμού η κατάσταση είναι φρικαλέα. Και οι φρικαλέες περιστάσεις, η έλλειψη προοπτικών ή εποικοδομητικής κοινωνικής δράσης αντικατοπτρίζονται στη [[βία]].»*

## Δείτε επίσης
* Εγκληματικότητα στην Ελλάδα
* Ελληνική Αστυνομία

## Παραπομπές


## Εξωτερικοί σύνδεσμοι
* Τριπλασιάστηκε η εγκληματικότητα στην Ελλάδα στο 2011
* Η επίσημη ιστοσελίδα της Ελληνικής Αστυνομίας

Κατηγορία:Εγκληματολογία
Λανθαρότε

thumb|right|250px|Η σημαία της Λανθαρότε.

Η **Λανθαρότε** (ισπανικά:*Lanzarote*) είναι το τέταρτο μεγαλύτερο νησί των Καναρίων Νήσων στον Ατλαντικό ωκεανό και το ανατολικότερο. Απέχει 125 χλμ. από τις αφρικανικές ακτές και 1.000 χλμ. από την Ιβηρική χερσόνησο. Έχει έκταση 845,9 τ.χλμ. και πρωτεύουσα του νησιού είναι η πόλη Αρεθίφε με 55.673 κατοίκους (2013).

Κατηγορία:Κανάριες νήσοι
Κατηγορία:Νησιά της Ισπανίας
Κατηγορία:Νησιά της Αφρικής
Ελ Ιέρρο

thumb|right|250px|Η σημαία του Ελ Ιέρρο
Το **Ελ Ιέρρο** (ισπανικά:*El Hierro*) είναι ισπανικό νησί στον Ατλαντικό ωκεανό και το νοτιοδυτικότερο των Καναρίων Νήσων. Έχει έκταση 268,71 τετρ. χλμ. και είναι το μικρότερο νησί των Καναρίων Νήσων. Είναι επίσης το νεαρότερο νησί του αρχιπελάγους, με ηλικία περίπου 1,2 εκατομμυρίων ετών. Από το 2000 χαρακτηρίστηκε από την UNESCO ως απόθεμα βιοποικιλότητας.

Το νησί έχει ηφαιστειογενή προέλευση, καθώς είναι η κορυφή ενός μεγάλου ασπιδοηφαιστείου, και είναι τριγωνικού σχήματος. Το αρχικό ηφαίστειο, το Ελ Γκόλφο, κατέρρευσε εξαιτίας της βαρύτητας πριν 130.000 χρόνια, με αποτέλεσμα να δημιουργηθεί ο κόλπος Ελ Γκόλφο, που έχει διάμετρο 12 χιλιόμετρα. Το κόλπο περιτριγυρίζουν βουνά ύψους 1500 μέτρων. Ανάμεσα στο βουνό και τον κόλπο υπάρχει μια μικρή πεδιάδα. Σε όλο το νησί βρίσκονται ηφαιστειακοί κώνοι μικρής ηλικίας. Η τελευταία επιβεβαιωμένη έκρηξη του ηφαιστείου ήταν το 550 π.Χ. (±75 χρόνια), ενώ υπάρχουν και ανεπιβεβαίωτες πληροφορίες για μια έκρηξη το 1793. Το 2011 άρχισε μια υποθαλάσσια έκρηξη που συνεχίζεται μέχρι σήμερα.

Κατηγορία:Κανάριες νήσοι
Κατηγορία:Νησιά της Ισπανίας
Κατηγορία:Νησιά της Αφρικής
Κατηγορία:Ηφαιστειογενή νησιά
Περιθιώτισσα Φωκίδας

Η **Περιθιώτισσα** ή **Περιθειώτισσα** είναι ορεινός οικισμός στη Δωρίδα του Νομού Φωκίδος, σε υψόμετρο 710 μέτρα . Έχει πληθυσμό 283 κατοίκους και σύμφωνα με την απογραφή του 2011 αποτελεί την Τοπική Κοινότητα Περιθιώτισσας της Δημοτικής Ενότητας Λιδωρικίου του Δήμου Δωρίδος.

## Γεωγραφία - Ιστορία
Η Περιθιώτισσα βρίσκεται ΒΑ της Ναυπάκτου σε απόσταση 42 χλμ. και ΝΔ του Λιδωρικίου (35 χλμ.). Είναι κτισμένη σε πλαγιά του όρους Τρίκορφου με θέα προς την Ανατολή. Γύρω από το χωριό υπάρχουν πυκνά δάση από έλατα και βελανιδιές. Στο κέντρο του χωριού υπάρχει πλατεία με δύο πέτρινες βρύσες και ένα αιωνόβιο πλάτανο ενώ γύρω της είναι το κοινοτικό κατάστημα, το ιατρείο και ο ναός του Αγίου Δημητρίου. Το αρχικό όνομά της ήταν **Περιθειώτισσα** και έτσι ο οικισμός προσαρτήθηκε το 1835 στον τότε δήμο Ποτιδανείας. Το 1912 με το ΦΕΚ 261Α δημιουργήθηκε κοινότητα Περιθειωτίσσης με έδρα την ίδια, ενώ το 1940 μετονομάστηκε σε Περιθιώτισσα.

Στον οικισμό γεννήθηκε ο Θεοφάνης Μπετσίστας (1886 - 1958), μακεδονομάχος, βετεράνος των Βαλκανικών Πολέμων και μετέπειτα ηγούμενος της μονής Αγίου Στεφάνου στα Μετέωρα, ο οποίος κατά τη διάρκεια της Κατοχής συνελήφθη από τις ιταλικές αρχές διότι είχε αποθηκεύσει εντός του μοναστηριού οπλισμό και πολεμοφόδια.

### Απογραφές πληθυσμού

## Πηγές
* https://web.archive.org/web/20111225223540/http://www.lidoriki.gr/

## Παραπομπές


## Εξωτερικοί σύνδεσμοι

* http://perithiotissa.blogspot.com/

Κατηγορία:Χωριά της περιφερειακής ενότητας Φωκίδας
Κατηγορία:Δήμος Δωρίδος
Μάζι Αττικής

Με το όνομα **Μάζι** αναφέρονταν στο παρελθόν τρεις οικισμοί της Αττικής:

*Μάζι Καπανδριτίου Αττικής, σήμερα Πολυδένδρι
*Μάζι Ειδυλλίας Αττικής, σήμερα Οινόη
*Μάζι Μεγαρέων Αττικής, σήμερα Σπάρτα
Διατροφολογία

Η **επιστήμη της διατροφής ή διατροφολογία** είναι η βιολογική επιστήμη που μελετά την επίδραση των βιομορίων και των ανόργανων συστατικών των τροφίμων στο μεταβολισμό και τη θρέψη των οργανισμών (διατροφή-θρέψη φυτικών οργανισμών, διατροφή ζωικών οργανισμών, διατροφή ανθρώπου).

Με τη διατροφή-θρέψη φυτικών οργανισμών ασχολούνται οι βιολόγοι-βοτανολόγοι και οι γεωπόνοι, με τη διατροφή-θρέψη ζωικών οργανισμών ασχολούνται οι βιολόγοι-ζωολόγοι και οι κτηνίατροι, ενώ με τη διατροφή ανθρώπου ασχολούνται οι βιοεπιστήμονες (βιολόγοι, βιοχημικοί κ.α.), διατροφολόγοι, διαιτολόγοι, ιατροί, νοσηλευτές κ.α.

Η επιστήμη της διατροφής ως βιολογική επιστήμη δεν θα πρέπει να συγχέεται ούτε με τη διαιτολογία (χορήγηση διαίτας σε ασθενείς) ούτε με την επιστήμη των τροφίμων (χημεία τροφίμων-μικροβιολογία τροφίμων). 

## Βιβλιογραφία
*Nutritional Biochemistry of the Vitamins , DA Bender, 2003, Cambridge University Press.
*Nutritional Biochemistry, S Barrett, 2007, Bauman Editions
*Handbook of Nutritional Biochemistry: Genomics, Metabolomics and Food Supply, S Haugen, S Meijer, 2010, Nova Science Publishers Inc
*Biochemical and Physiological aspects of human nutrition by Martha Η Stipanuk, W B Saunders Company, Philadelphia, 2000.
## Εξωτερικοί σύνδεσμοι
### Plant Nutrition
*Τhe Journal of Plant Nutrition and Soil Science
### Animal Nutrition
*The Journal of Animal Physiology and Animal Nutrition
### Human Nutrition
*Nutrition Society
*Δικτυακή πύλη της ΕΕ για την υγεία - Διατροφή
*Journal of Nutrition
*American Journal of Clinical Nutrition
*European Journal of Clinical Nutrition

### Nutritional Research
*Τhe Committee of Nutritional Biology at the University of Chicago
*Graduate Group in Nutritional Biology University of California, Davis
*Nutritional Biology Group, School of Biological Sciences , Flinders University
*Center for Metabolic Biology-Arizona State University and Mayo Clinic in Arizona

Κατηγορία:Επιστήμες Υγείας

Κατηγορία:Επιστήμη τροφίμων
Κατηγορία:Προσωπική φροντίδα
Δημήτριος Γεωργιάδης

Ο **Δημήτριος Γεωργιάδης** ήταν Έλληνας κινηματογραφικός και τηλεοπτικός παραγωγός (1924-1990).

Γεννήθηκε στη Σούρπη Μαγνησίας το 1924. Στα πρώτα μεταεφηβικά του χρόνια και μετά από πολλές περιπέτειες λόγω του Εμφυλίου κατάφερε και πήγε στην Αθήνα, εργάστηκε σαν οδηγός αστικών λεωφορείων. Ταυτόχρονα αρχίζει να τον ενδιαφέρει πιο πολύ σαν προσωπική χρήση η εισαγωγή από το εξωτερικό ταινιών μεγάλου μήκους εξασφαλίζοντας όμως και τα δικαιώματα προβολής αυτών σε αίθουσες της Αθήνας και όχι μόνο.

Ασχολείται σχεδόν αυτοδίδακτα με μοντάζ, έως ότου το 1958 ιδρύει το δικό του στούντιο στην πλατεία Μεταξουργείου και συγκεκριμένα στην οδό Βιργινίας Μπενάκη. Σχεδόν αμέσως έρχονται οι πρώτες συνεργασίες με Έλληνες σκηνοθέτες και το μικρό μέχρι τότε στούντιο γεμίζει με νέες τεχνολογίες αποκτώντας μουβιόλες, κολλέζες και τηλεσινέ, μέθοδος που αργότερα στην Ελλάδα και πολύ νωρίτερα στο εξωτερικό χρησιμοποιούνταν σε μετατροπές ταινιών για τηλεοπτικό σήμα. Ταυτόχρονα εισάγει αυτός για πρώτη φορά από τη Γερμανία τις μηχανές λήψεως και προβολής με φιλμ διαμέτρου 16mm. 

Μετά το 1968 που η τηλεόραση κάνει το ντεμπούτο της στην Ελλάδα παραχωρεί μεγάλο μέρος των ταινιών, συμβάλλοντας έτσι στον εμπλουτισμό της κρατικής ταινιοθήκης.

Πέθανε στην Αθήνα στις 25 Ιουλίου 1990 σε ηλικία 66 ετών.

Κατηγορία:Έλληνες παραγωγοί ταινιών
619 Τριβέργη

Η **Τριβέργη (Triberga)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,95 ή 9,74 (σύμφωνα με άλλο υπολογισμό). Ανακαλύφθηκε το 1906 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη, και πήρε το όνομά της από τη Γερμανική πόλη Τρίμπεργκ στον Μέλανα Δρυμό. Το φαινόμενο μέγεθος της Τριβέργης κατά τη μέση αντίθεσή της είναι 13,5.

Επειδή η Τριβέργη περιφέρεται σε τροχιά που τη φέρνει στο ίδιο ακριβώς σημείο ως προς τη Γη και τον `Ηλιο κάθε 4 χρόνια (τροχιακός συντονισμός 4:1 με τη Γη), είχε προταθεί παλαιότερα (Brouwer & Ashbrook 1951) να χρησιμοποιηθούν ακριβείς παρατηρήσεις της ως μία μέθοδος για τον προσδιορισμό της μάζας της Σελήνης.

## Φυσικά χαρακτηριστικά
Η μέση διάμετρος της Τριβέργης εκτιμάται σε περίπου 43 χιλιόμετρα. Ο φασματικός τύπος της είναι **S** (λιθώδης). Η Τριβέργη περιστρέφεται γύρω από τον εαυτό της μία φορά κάθε 29,4 ώρες, μία πολύ αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Τριβεργη